Apple gør det vanskeligere for politiet at få adgang til din iPhone

Med iOS 18.1 har Apple sneget en lille opdatering ind, der gør det væsentligt vanskeligere for myndighederne at få adgang til indholdet på iPhone. Nemlig en funktion, der genstarter telefonen, hvis den ikke har været låst op i fire dage.

Det sætter samtidig telefonen i en mere sikker tilstand, der kaldes “Before First Unlock“, BFU, hvor der kræves pinkode eller kodeord for at låse telefonen op. Det fortæller hjemmesiden 404 Media, der har opdaget den nye funktion.

Siden er nyheden blevet bekræftet af andre brugere, der har undersøgt sagen. Heriblandt X-brugeren Jiska, der omtaler sig selv som Malware artist og wireless hacker.

Apple indeed added a feature called "inactivity reboot" in iOS 18.1. This is implemented in keybagd and the AppleSEPKeyStore kernel extension. It seems to have nothing to do with phone/wireless network state. Keystore is used when unlocking the device.https://t.co/ONZuU9zVt2 https://t.co/4ORUqR6P6N pic.twitter.com/O3jijuqpN0
— Jiska (@naehrdine) November 8, 2024

Apple har en historik, hvor de har sat brugernes privatliv højere end myndighedernes behov for at få adgang til data på beslaglagte telefoner. Helt tilbage i 2016 gav den amerikanske regering Apple direkte ordre på at bygge en bagdør ind i iPhone-operativsystemet, så det skulle være muligt for regeringen at hente data ud fra telefon. Det nægtede Apple.

Siden har også den daværende – og kommende – præsident Donald Trump forsøgt at få Apple til at makke ret. I et tweet krævede han, at “Apple gør sin patriotiske pligt og hjælper justitsministeriet med at åbne for låste iPhones”.

Apple har hele tiden holdt på, at det ville at gøre telefonerne sårbare for hackere, hvis man byggede en generel bagdør ind i iOS – og det har Apple nægtet. Nu har de så åbenbart strammet skruen endnu mere.

Apple gør det vanskeligere for politiet at få adgang til din iPhone